OzLabs/hebrew-wiki-articles huggingface dataset:
מר הובס בחופשה

מר הובס בחופשה (באנגלית: Mr. Hobbs Takes a Vacation) הוא סרט קומדיה אמריקאי משנת 1962 בבימוין של הנרי קוסטר, עם ג'יימס סטיוארט ומורין אוהרה בתפקידים הראשיים.
התסריט מבוסס על הרומן "מר הובס בחופשה" של אדוארד סטריטר משנת 1954.

בסרט משתתף גם הזמר והשחקן פביאן שהיה אז אליל נוער.

==תקציר העלילה==
רוג'ר הובס (ג'יימס סטיוארט) הוא בנקאי מבוסס מסנט לואיס, מיסורי. הוא סובל מהצפיפות וזיהום האוויר בעיר ומתכנן לצאת עם אשתו פגי (מורין אוהרה) לחופשה בחוף הים בקליפורניה ללא הילדים.

פגי מתעקשת לצאת עם כל המשפחה שזה ערך חשוב בעיניה. בגלל זה היא שכרה בית מומלץ על שפת הים. לזוג יש שתי בנות נשואות - ג'ייני (לילי ג'נטל) הנשואה לביירון (ג'ון סקסון) וסוזן (נטלי טרנדי) הנשואה לסטן (ג'וש פיין). בבית גרים אתם הבת המתבגרת קייטי (לורי פיטרס) ובן הזקונים דני (מייקל ברנס) שדבוק כל הזמן לטלוויזיה.

הצרות מתגלות מיד בהתחלה, הבית נראה מוזנח ונטוש כמו ביצירות של אדגר אלן פו. משאבת המים לא עובדת וכשהוא מנסה לתקן, פורצים מים במטבח והעוזרת שלהם בורחת. סטן וסוזן רבים כל הזמן ומתברר שסטן הוא מובטל והוא עוזב אותם לפתע לראיון עבודה.

ביירון מתחיל בחוף עם יפהפייה מושכת בשם מריקה (ואלרי ורדה), דני דבוק כל הזמן לטלוויזיה וקייטי לא רוצה לצאת מהבית בגלל שיש לה פלטה בשיניים.

רוג'ר ופגי משכנעים את קייטי לבוא אתם למסיבה במועדון שיט אך אף בחור לא מזמין אותה לרקוד עד שרוג'ר מדבר עם ג'ו (פביאן) ותוחב שטר כסף בידו כדי שיזמין את קייטי והיא דווקא מוצאת חן בעיניו למרות הפלטה בשיניים.

הטלוויזיה בבית מתקלקלת ורוג'ר מזמין את דני לחתירה בסירה בה מתגלים מיומנותיו מהעבר בתור ימאי. הוא מצליח לנווט את הסירה בערפל ודני מעריץ אותו.

סטן מוצא עבודה והבוס המיועד שלו מר טרנר (ג'ון מגווייר) ואשתו (מרי וילסון), באים לבית כדי לתהות על קנקנה של המשפחה. ג'יימס נאלץ לצערו לצאת למסע עם מר טרנר לצפייה בציפורים. גב' טרנר נתקעת במקלחת ורוג'ר מנסה לחלץ אותה עירומה לזעמו של בעלה שמתחיל להיאבק אתו ו"זוכה" לחבטה הגונה.

לבסוף הכל מסתדר: בריאן עוזב את מריקה לאחר שיחה עם רוג'ר, סטן מתקבל לעבודה, העוזרת חוזרת, קייטי מתראה עם ג'ו והביטחון העצמי חוזר אליה.

כולם חוזרים מרוצים ופגי מזמינה את הבית לקיץ הבא אבל רק לשניהם...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יימס סטיוארט
|רוג'ר הובס
|
|-
|מורין אוהרה
|פגי הובס
|
|-
|ג'ון סקסון
|ביירון
|
|-
|לורי פיטרס
|קייטי
|
|-
|פביאן
|ג'ו
|
|-
|לילי ג'נטל
|ג'ייני
|
|-
|נטלי טרנדי
|סוזן
|
|-
|ג'וש פיין
|סטן
|
|-
|ואלרי ורדה
|מריקה
|
|-
|מייקל ברנס
|דני הובס
|
|-
|ג'ון מגייוור
|מר טרנס
|
|-
|מרי וילסון
|גב' טרנר
|
|}

==קישורים חיצוניים==

*[https://www.youtube.com/watch?v=m6VTPmPSW5U קדימון למר הובס בחופשה], באתר יוטיוב
*[https://www.youtube.com/watch?v=NrYT0bCooys פביאן ולורי פיטרס במר הובס בחופשה], באתר יוטיוב
*[https://www.youtube.com/watch?v=gA-WjINgJCI נעימת הנושא של מר הובס בחופשה], באתר יוטיוב
*[https://www.tcm.com/tcmdb/title/83706/mr-hobbs-takes-a-vacation#overview מר הובס בחופשה], באתר TCM
*[https://www.archives.gov.il/archives/Archive/0b07170680319da6/File/0b071706807e38ff מר הובס בחופשה], באתר ארכיון המדינה

קטגוריה:סרטי 1962
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים מבוססי ספרים
קטגוריה:סרטי פוקס המאה ה-20
קטגוריה:סרטים על משפחות
קטגוריה:סרטי ג'יימס סטיוארט
Out Out

"Out Out" (בעברית: "הַחוּצָה הַחוּצָה") הוא שיר של הדי ג'יים האנגלים ג'ואל קורי וג'קס ג'ונס, שהוקלט על ידי הזמרת-יוצרת האנגלייה צ'ארלי XCX והראפרית האמריקאית סוויטי.<ref name=":0"></ref> השיר יצא לאור ב-13 באוגוסט 2021, על ידי חברת התקליטים אסיילום רקורדס UK, כסינגל שלא מתוך אלבום.<ref name=":0" />

השיר הגיע למקום השלישי במצעד הדאנס הבריטי והשישי במצעד הסינגלים הבריטי.<ref></ref><ref></ref>

== רקע וכתיבה ==
"Out Out" מכיל דגימה מ-"Alors on danse" של המוזיקאי הבלגי סטרומאה.<ref name=":1"></ref><ref name=":2"></ref><ref name=":3"></ref><ref name=":4"></ref><ref name=":5"></ref> בהצהרתו, כינה את עצמו ג'ואל קורי כ"מעריץ גדול" של "Alors on danse", ואמר שהוא רוצה "לגרום לכך שהוא יהיה חלק מקיץ 2021".<ref name=":1" /><ref name=":2" /><ref name=":3" /><ref name=":4" /><ref name=":5" /> ג'קס ג'ונס אמר שהוא "מעריץ גדול של צ'ארלי וסוויטי" והוסיף ש"הן גורמות לשיר להישמע כמו שהוא נשמע".<ref name=":1" /><ref name=":2" /><ref name=":3" /><ref name=":4" /><ref name=":5" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== וידאו קליפ ==
קליפ המילים הרשמי של השיר פורסם ב-13 באוגוסט 2021 בערוץ היוטיוב הרשמי של ג'ואל קורי.<ref name=":6"></ref>

נכון לספטמבר 2021, מונה הצפיות של הקליפ עומד על למעלה מ-3.1 מיליון צפיות.<ref name=":6" />

== הופעות חיות ==
סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Tap In" ן-"Best Friend".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)<ref></ref>
|זהב
|40,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|13 באוגוסט 2021
|הזרמת מוזיקה • הורדה דיגיטלית
|אסיילום UK
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ג'ואל קורי
קטגוריה:שירי ג'קס ג'ונס
קטגוריה:שירי צ'ארלי XCX
קטגוריה:שירי סוויטי
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי צ'ארלי XCX
קטגוריה:שירי זהב בקנדה
מיקשה מדראשי-בק

הברון ממדראש מיקשה מדראשי-בק (במקור עד 1911 בק, בהונגרית: Madarassy-Beck Miksa; מדראש, 4 במאי 1838<ref>[http://www.fszek.hu/sirkert/album/Zsidó%20temetők/Bp.,%20VIII.%20SALGÓTARJÁNI%20ÚTI%20NEOLÓG%20ZSIDÓ%20TEMETŐ/04.%20A%20temető%20központja%20és%20díszhelyei/Madarasi%20báró%20Madarassy-Beck%20Miksa/index.html#4.jpg Sírkövén] a lexikonokkal ellentétben más dátum szerepel.</ref> – בודפשט, 9 במרץ 1924)<ref></ref> <ref></ref> <ref></ref> היה בנקאי, כלכלן יהודי-הונגרי, אביהם של מרצל מדראשי-בק ואחיו של נאנדור מדראשי-בק ושל הוגו בק ממדראש שהיה משפטן ועורך דין יהודי-הונגרי, נשיא מועצת הקורייה (בית המשפט העליון של הונגריה).

==קורות חיים==
מיקשה בק נולד במשפחה יהודית כבנם של דוד בק ושל שרה ברגר. הוא סיים את לימודיו המסחריים בפשט והחל את דרכו כעובד בנק בפשט של חברת J. G. Cohen ומשנת 1864 היה מנהל חברה. בשנת 1869 הוא היה כבר מנהל ה"בנק הדיסקונט והמרת מטבע הונגרי" בהונגריה. משנת 1870 היה המנכ"ל ומשנת 1899 נשיא הבנק. הוא העלה את המוסד הפיננסי הזה לשורות הבנקים הגדולים והמובילים בהונגריה. בק הקים את מוסד "המחסן הציבורי" הראשון בהונגריה והשתתף בהקמת מספר חברות תעשייתיות ומוסדות פיננסיים. היה חבר במועצת המנהלים של בורסת הסחורות ושל בורסת ניירות הערך של בודפשט. בשנת 1894, מלך הונגריה פרנץ יוזף (פרנץ יוזף הראשון, קיסר אוסטריה) העניק לו את הדרג השלישי של "מסדר כתר הברזל" כהוקרה ליכולותיו והישגיו בתחום הכלכלה הציבורית והמדינתית ובענייני הציבור.<ref></ref> כאחד מעמודי התווך הפיננסיים של המערכת, הוא קיבל את תואר הברון בשנת 1911 ומאז השתמש בשם הכפול מדראשי-בק.<ref></ref>

קברו נמצא בבית הקברות היהודי ברחוב שלגוטאריאני.<ref></ref>

== משפחתו ==
אשתו הייתה מלווין נטר (1852–1932). הם נישאו ב-10 באוקטובר 1871 בפשט.<ref></ref>

ילדיהם:
* מרצל מדראשי-בק (1873–1945) נשיא ומנכ"ל, חבר פרלמנט. אשתו היא יולאן וייס (1882–1935).
* אלברט בק (1874–1900), עורך דין, סגן חוזר.
* מרגיט מדראשי-בק (1878–1949).<ref></ref> בעלה אאורל דובאי (1871–1946) היה עורך דין ומנהל בנק.
* אירן מדראשי-בק (1880–1944). בעלה היה הנריק הוניך (1867–1926) מנכ"ל טחנות קונקורדיה.
* שרולטה מדראשי-בק (1881–1956). בעלה הוא פרידייש קארוי קרמבאך (1878–1944), היה מהנדס.

== לקריאה נוספת ==
* נתוניו במאגר מוזיאון הספרותי פטפי
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC09732/09759.htm לקסיקון ביוגרפי הונגרי]. עורכת אגנש קניירש)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0555.html מיקשה מדראשי-בק]
== הערות שוליים ==

קטגוריה:כלכלנים יהודים הונגרים
קטגוריה:אנשי עסקים יהודים הונגרים
קטגוריה:אצולה יהודית הונגרית
קטגוריה:ברונים יהודים-הונגרים
קטגוריה:משפחת מדראשי-בק
קטגוריה:בנקאים יהודים הונגרים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:ילידי 1838
קטגוריה:הונגרים שנפטרו ב-1924
ששון זמיר

ממוזער
ששון זמיר (נולד ב-1 בינואר 1947) כדורגלן עבר ישראלי ששיחק בעמדת קשר שמאלי, בקבוצת בית"ר ירושלים בשנות ה-60, היה שותף לעלייה ההיסטורית של בית"ר ירושלים בעונות 1966/1968.

== ביוגרפיה ==
זמיר נולד בעיר בבגדאד, בירת עיראק. הוא עלה לארץ ישראל בעלייה הגדולה מעיראק של שנות ה-50, יחד עם הוריו ואחיו הבכור, מנשה זמיר. הוא גדל בשכונת מוסררה שבירושלים, וכילד נהג לשחק כדורגל עםם ילדי השכונה וזכה לאהדה רבה בעקבות כישרונו הרב לשלוט בכדור. בעקבות כך זומן לקבוצת הנוער של בית"ר ירושלים ומשם עלה לקבוצה הבוגרת.

זמיר שיחק והצטיין בעיקר במשחקי הקבוצה לעלייה לליגה עליונה בעונות 1966/1968, תוך שירות בצה"ל. בשנות ה-70, עבר לשחק ברמלה למשך שנתיים ואחר כך חזר לשחק בבית"ר.

בשנת 1975 פרש ממשחק פעיל.

== חיים אישיים ==
לאחר קריירת הכדורגל, הועסק זמיר בתור יהלומן.

זמיר נשוי, אב לשלוש בנות ומתגורר במודיעין מכבים רעות.

קטגוריה:כדורגלנים ישראלים
קטגוריה:כדורגלני בית"ר ירושלים
קטגוריה:ישראלים ילידי עיראק
קטגוריה:ירושלים: כדורגלנים
קטגוריה:ישראלים שנולדו ב-1947
שנדון בפטיסט

שנדון הארקים בפטיסט (באנגלית: Shandon Harkeem Baptiste; נולד ב-8 באפריל 1998 בגרנדה) הוא כדורגלן גרנדי המשחק בעמדת הקשר בקבוצת ברנטפורד מהפרמייר ליג.

== קריירת מועדונים ==
=== תחילת הקריירה ===
בפטיסט גדל במחלקת הנוער של רדינג, ולאחר שחרורו מהמועדון עבר למחלקת הנוער של אוקספורד יונייטד. הוא ערך במדי המועדון 26 הופעות במסגרת הפוטבול ליג הראשונה, בהן הבקיע שער אחד. בעונת הושאל להמפטון אנד ריצ'מונד בורו מהנשיונל ליג דרום, במדיה ערך 18 הופעות ליגה.

=== ברנטפורד ===
ב-31 בינואר 2020 חתם בפטיסט על חוזה לארבע עונות וחצי בברנפורד מהפוטבול ליג צ'מפיונשיפ. הוא ערך 13 הופעות ליגה במועדון בעונת , ובשל פציעה ערך הופעת ליגה אחת בלבד בעונת , בסופה עלתה ברנטפורד לפרמייר ליג.

ב-28 באוגוסט 2021 הוא ערך את הופעת הבכורה שלו בפרמייר ליג, בתיקו 1-1 נגד אסטון וילה במסגרת המחזור השלישי לעונת 2021/2022.

== קריירה בינלאומית ==
ב-24 באוקטובר 2017 ערך בפטיסט את הופעת הבכורה שלו בנבחרת גרנדה, בהפסד 0–5 לנבחרת פנמה במשחק ידידות. ב-12 בנובמבר הבקיע את שער הבכורה שלו בנבחרת, בתיקו 2-2 נגד נבחרת טרינידד וטובגו במשחק ידידות. לאחר שערך שלוש הופעות במדי נבחרת גרנדה במשחקי ידידות, הוא זומן למשחקי מוקדמות ליגת האומות של CONCACAF לעונת בחודש ספטמבר 2020, אך מאוחר יותר סירב לזימון על-מנת להשאיר לעצמו את האפשרות לייצג את נבחרת אנגליה בעתיד.

== קישורים חיצוניים ==

== הערות שוליים ==

קטגוריה:כדורגלנים גרנדים
קטגוריה:קשרי כדורגל גרנדים
קטגוריה:כדורגלני ברנטפורד
קטגוריה:כדורגלני נבחרת גרנדה
קטגוריה:ילידי 1998
Lalisa (שיר)

Lalisa (בעברית: לאליסה) הוא שיר שהוקלט על ידי הזמרת-יוצרת התאילנדית ליסה, מתוך אלבום הסינגל הראשון שלה, Lalisa.<ref name=":1"></ref> השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל.<ref name=":1" />

השיר הגיע למקום התשיעי במצעד הסינגלים הניו זילנדי.<ref></ref> וידאו קליפ נלווה שבוים על ידי סאו היון-סונג הועלה לערוץ היוטיוב של בלאקפינק בו-זמנית עם צאת הסינגל. ב-24 השעות הראשונות, הקליפ הצליח לצבור למעלה מ-73.6 מיליון צפיות, מה שהופך אותו לקליפ הנצפה ביותר בכל הזמנים ב-24 שעות – אמן סולו.<ref></ref><ref></ref>

== רקע וכתיבה ==
לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי The Korea Herald ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-10 בספטמבר 2021 והועלה לערוץ היוטיוב הרשמי של בלאקפינק.<ref name=":2"></ref> הקליפ מתחיל כאשר ניתן לראות את ליסה לובשת שמלה, והסצנות מצולמות בשחור-לבן. בהמשך, הסצנות מוצגות בצבע. ישנן סצנות בהן ניתן לראותה לובשת שמלה עשויה מחרוזים כשלראשה כתר מחודד (בגד תאילנדי מסורתי).<ref name=":2" />

נכון לספטמבר 2021, מונה הצפיות של הקליפ עומד על למעלה מ-165 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בספטמבר 2021
|הזרמת מוזיקה • הורדה דיגיטלית
|אינטרסקופ • YG
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלי בכורה מ-2021
קטגוריה:שירי ליסה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:זוכי פרס הווידאו קליפים של MTV: קליפים
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
Money (שיר של ליסה)

"Money" (בעברית: כסף) הוא שיר שהוקלט על ידי הזמרת-יוצרת התאילנד ליסה, מתוך אלבום הסינגל הראשון שלה, Lalisa.<ref name=":0"></ref> השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, ביחד עם אלבום הסינגל.<ref name=":0" /> הוא נכתב על ידי 24, אר. טי, וינס ובקו בום והופק על ידי טדי פארק.<ref name=":0" />

השיר הגיע למקום ה-24 במצעד הסינגלים הניו זילנדי<ref></ref> והיה מספר 28 בסרטוני המוזיקה המובילים בעולם.

== רקע וכתיבה ==
לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי The Korea Herald ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד".<ref></ref> עם זאת, תאריך יציאתו של אלבום הסינגל לא נחשף באותה העת.

בהמשך, הוציאה ליסה את "Lalisa" כסינגל המוביל מתוך אלבום הסינגל, אך בשונה מרוזה, הוחלט כי את "Money" לא יוציאו כסינגל נוסף; את "Gone" של רוזה הוציאו כסינגל בנוסף ל-"On the Ground", דבר שלא אירע במקרה של ליסה.<ref></ref><ref></ref> בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-138 מיליון השמעות.<ref></ref>

== וידאו קליפ ==
קליפ מילים לא רשמי של השיר שהועלה ליוטיוב ב-10 בספטמבר 2021, זכה להצלחה כאשר הצליח לצבור למעלה מ-18 מיליון צפיות.<ref></ref> קליפ אחר צבר אף הוא למעלה מ-25 מיליון צפיות.<ref></ref>

האודיו הרשמי של "Money" שפורסם ביוטיוב בסמוך לצאתו של השיר, הצליח לצבור למעלה מ-175 מיליון צפיות.<ref></ref>

נכון לאוקטובר 2023, הקליפ הרשמי, שהוא קליפ הופעת ריקוד של השיר ולא קליפ סטנדרטי מבחינת צילום והפקה, צבר למעלה מ-919 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בספטמבר 2021
|הזרמת מוזיקה • הורדה דיגיטלית
|אינטרסקופ • YG
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ליסה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:שירים על כסף
לויזוס לויזו

לויזוס לויזו (ביוונית: Λοΐζος Λοΐζου; נולד ב-18 ביולי 2003 בניקוסיה שבקפריסין) הוא כדורגלן קפריסאי המשחק בעמדת קשר הכנף בקבוצת אומוניה ניקוסיה מליגת העל הקפריסאית ובנבחרת קפריסין.

== קריירת מועדונים ==
לויזו גדל במחלקת הנוער של אומוניה ניקוסיה מליגת העל הקפריסאית. ב-11 במאי 2019 הוא ערך את הופעת הבכורה שלו בקבוצה הבוגרת של המועדון, בהפסד 2-1 לאפואל ניקוסיה במסגרת הליגה לעונת . בסך הכל ערך בעונה זו שתי הופעות ליגה.

ב-22 בפברואר 2020 ערך לויזו את הופעתו היחידה בליגה בעונת , בה גם הבקיע את שער הבכורה שלו במועדון, בניצחון 3-0 על אנוסיס נאון פאראלימני במסגרת המחזור ה-21 בליגה.

בעונת הפך לויזו לשחקן מפתח במועדון, וערך 27 הופעות ליגה, בהן הבקיע שני שערים.

== קריירה בינלאומית ==
ב-5 בספטמבר 2020 ערך לויזו את הופעת הבכורה שלו בנבחרת קפריסין, בהפסד 2-0 לנבחרת מונטנגרו במסגרת ליגת האומות 2020/2021. ב-7 באוקטובר הבקיע את שער הבכורה שלו בנבחרת, בהפסד 2-1 לנבחרת צ'כיה במשחק ידידות.

== קישורים חיצוניים ==

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:ניקוסיה: כדורגלנים
קטגוריה:כדורגלני אומוניה ניקוסיה
קטגוריה:כדורגלני נבחרת קפריסין
קטגוריה:ילידי 2003
קטגוריה:קפריסאים שנולדו במאה ה-21
חקירה במצולות

חקירה במצולות (באנגלית: Vigil, "ויג'יל") היא סדרת טלוויזיה בריטית שנוצרה על ידי טום אדג' והופקה על ידי World Productions. מככבים בה סוראן ג'ונס, רוז לזלי, שון אוונס, פטרסון ג'וזף ומרטין קומפסטון.<ref name=":1" /> הסדרה מתרחשת בסקוטלנד וחלק ניכר מעלילת העונה הראשונה מתרחשת על צוללת גרעינית בדיונית ומכאן שמה.

הסדרה משודרת במקור ברשת BBC One, כאשר העונה הראשונה הכוללת שישה פרקים החלה את שידוריה באוגוסט 2021.<ref name=":0"></ref><ref name=":1"></ref> במרץ 2022 הסדרה חודשה לעונה שנייה.<ref></ref> בישראל הסדרה משודרת ב-yes החל מפברואר 2022. העונה השנייה עלתה לשידור ב-10 בדצמבר 2023.
== עלילה ==
===עונה 1===
מפקחת הבילוש הראשית איימי סילבה משירות המשטרה הסקוטית נשלחת לצוללת הטילים הבליסטיים שמונעת בגרעין ויג'יל (HMS Vigil), כדי לחקור מוות המתרחש זמן קצר לאחר היעלמותה המסתורית של סירת דייגים סקוטית. חקירותיה מביאות את המשטרה לעימות עם הצי המלכותי ועם MI5, שירות הביטחון הבריטי.

== שחקנים ודמויות ==

== הפקה ==
הסדרה מבוססת על הצלחת סדרות בסגנון דומה, ביניהן "שחיתות" ו"שומר ראש", שהופקו על ידי אותה חברת הפקה, World Productions. הסדרה צולמה בסקוטלנד ובה העלילה מתרחשת, כאשר צילומי הצוללת הבדיונית נערכו על גבי צוללת מדגם ואנגארד של הצי המלכותי.

== פסקול ==
נעימת הנושא של הסדרה היא השיר "דלק לאש" ("Fuel to the Fire") מתוך אלבום Aventine משנת 2013 של הזמרת, כותבת השירים והמוזיקאית הדנית אגנס אובל. בסדרה מושמע פסקול שהולחן על ידי Afterhere (ברניס סקוט וגלן גרגורי).<ref></ref> פרק 4 כולל את השיר "עוגן" של הזמר, כותב השירים נובו אמור, שיצא כסינגל בשנת 2015.<ref></ref>

== ביקורת ==
פרק הבכורה משך קהל של 10.2 מיליון צופים במהלך שבעת הימים הראשונים שלו, מה שהפך אותו לדרמה החדשה הנצפית ביותר של ה-BBC בשנת 2021.<ref></ref> לוסי מנגן מהגרדיאן מצאה את הפרק הראשון מסקרן, והעניקה לו חמישה כוכבים ותיארה אותו כ"בידור מוצק ומיושן".<ref></ref> האינדיפנדנט העניק לפרק הראשון ארבעה מתוך חמישה כוכבים, ושיבח את השחקנים ואת כתיבתו של אדג'.<ref></ref> הוגו ריפקינד בטיימס תיאר אותה כסדרת אמן.<ref></ref>

אובדן ספינת הדייגים הבדיוני נושא קווי דמיון לטביעתה של האנטארס (FV Antares) על ידי הצוללת טרנץ' של הצי המלכותי ב-1990. משפחות הצוות של האנטארס הביעו מורת רוח מסצנות אלה; ברם ב-BBC הכחישו שהדרמה נוצרה בהשראת אירוע ספציפי או מבוסס על אירוע אמיתי כלשהו.<ref></ref><ref name="Freeman"></ref>

== קישורים חיצוניים ==
* 
* 

== הערות שוליים ==

קטגוריה:תוכניות טלוויזיה באנגלית
קטגוריה:סדרות משטרה ופשע
קטגוריה:סדרות טלוויזיה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סקוטלנד: תרבות
קטגוריה:סדרות מתח
קטגוריה:BBC: תוכניות וסדרות
משטרת סקוטלנד

משטרת סקוטלנד (בסקוטית גאלית: Poileas Alba), נקרא באופן רשמי שירות המשטרה של סקוטלנד (),<ref></ref> הוא כוח המשטרה הלאומי של סקוטלנד. הוקם בשנת 2013, עם מיזוג של שמונה כוחות משטרה אזוריים בסקוטלנד, כולל שירותים של רשות שירותי המשטרה הסקוטית והסוכנות הסקוטית לאכיפת פשיעה וסמים. על אף שאינו נכלל בו רשמית, המיזוג הביא גם לפירוק התאחדות שוטרי המשטרה בסקוטלנד.

משטרת סקוטלנד היא המשטרה השנייה בגודלה בבריטניה (אחרי שירות המשטרה של לונדון) מבחינת מספר הקצינים והיא המשטרה הטריטוריאלית הגדולה ביותר מבחינת אזור האחריות הגאוגרפי שלה. הקצין הראשי אחראי לרשות המשטרה הסקוטית והכוח מפוקח על ידי מפקח השיטור של הוד מלכותה בסקוטלנד.<ref></ref>

סקוטלנד כפופה למשטרת משרד ההגנה, משטרת התחבורה הבריטית ומערכת הגרעין האזרחית. גם לשירות משטרת המטרופולין וגם לסוכנות הפשיעה הלאומית הבריטית יש סמכות שיפוט כלשהי בסקוטלנד. ביחס למשטרת המטרופולין זה נובע מאחריותם הלאומית בנוגע להגנה על משפחת המלוכה ואנשים מוגנים אחרים, כמו ראש הממשלה ואחריות לאומית בנוגע ללוחמה בטרור.<ref></ref>
נהר קלייד בדאלמארנוק, גלאזגו]]
שוטרים סקוטים במדים ב[[אדינבורו]]
מדבקות רכב דו-לשוניות ([[אנגלית/גאלית), המציגות את הסמל המלכותי של סקוטלנד (עם כתר סקוטלנד) והמוטו בלטינית SEMPER VIGILO (תמיד עירניים)]]
מספר לאומי (101) הוצג ב-21 בפברואר 2013, לאחר שהצליח בוויילס ובהמשך באנגליה. כאשר מתקשר חייג 101, המערכת קובעת את מיקומו של המתקשר ומחברת אותו למרכז שירות המשטרה לאזור המתאים.<ref></ref> הטלפון 101 שאינו חירום מיועד למצבים בהם אין צורך בתגובת חירום, כדי להפחית את הלחץ על מערכת 999, המקבילה למוקד 911.
== קישורים חיצוניים ==

* 

== הערות שוליים ==

סקוטלנד
קטגוריה:ממשלת סקוטלנד
קטגוריה:הממלכה המאוחדת: צבא וביטחון
וונדי רנאר

וונדלין תרז רנאר (בצרפתית: Wéndèleine Thérèse Renard; נולדה ב-20 ביולי 1990 במרטיניק), היא כדורגלנית צרפתייה, המשחקת בעמדת בלמית באולימפיק ליון שבליגה הצרפתית הראשונה ובנבחרת צרפת. זכתה 8 פעמים בליגת האלופות, 14 פעמים באליפות צרפת, 9 פעמים בגביע הצרפתי ובתארים קבוצתיים ואישיים רבים. לקחה חלק משמעותי בנבחרת צרפת בשני מונדיאלים ושתי אולימפיאדות ונחשבת לאחת משחקניות ההגנה הטובות בעולם.

==קריירה==
===קריירת מועדונים===
רנאר גדלה והחלה לשחק כדורגל במרטיניק, אי בים הקריבי, בשליטת צרפת, בקבוצת כדורגל מקומית. בגיל 15 נסעה לצרפת ונבחנה לאקדמיה הלאומית למצוינות בכדורגל אך לא התקבלה. מיד אחר כך נסעה לליון ונבחנה בהצלחה באולימפיק ליון. 

בגיל 16 עזבה את מרטיניק, עברה לצרפת ומשחקת מאז באולימפיק ליון. כבר מגיל 17 הייתה חלק מהרכב הקבוצה והובילה אותה ל-14 אליפויות רצופות בצרפת, 9 גביעים בצרפת ו-8 זכיות בליגת האלופות.

===בנבחרת===
בגיל 17 הצטרפה רנאר לנבחרת צרפת עד גיל 19 ורשמה בה 17 הופעות. לאחר מכן שיחקה גם בנבחרת עד גיל 20 ורשמה בה 7 הופעות.

ב-2011 רשמה את הופעת הבכורה בנבחרת הבוגרת ומשחקת בה באופן קבוע מאז. שיחקה עם הנבחרת בשתי אליפויות עולם ושתי אולימפיאדות. הייתה קפטנית הנבחרת בין השנים 2013–2017.
וונדי רנאר ב-2018

==הישגים ותארים==
===במועדונים===
;אולימפיק ליון
* ליגת האלופות (8) ב-2010/2011, 2011/2012, 2015/2016, 2016/2017, 2017/2018, 2018/2019, 2019/2020 ו 2021/2022.
* אליפות הליגה הצרפתית הראשונה (14) ב-2006/2007, 2007/2008, 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019 ו 2019/2020 .
* הגביע הצרפתי (9) ב-2008, 2012, 2013, 2014, 2015, 2016, 2017, 2019 ו-2020.
* אלוף האלופים הצרפתי (1) ב-2019 עם אולימפיק ליון.

===תארים והישגים אישיים===
במהלך השנים זכתה בתארים אישיים רבים כשהבולטים שבהם:
* בשנת 2013 נבחרה לנבחרת האליפות באליפות אירופה.
* בשנת 2015 נבחרה לנבחרת האליפות של אליפות העולם.
* בשנת 2019 נבחרה לשחקנית ההגנה של העונה בליגת האלופות של אופ"א.

==קישורים חיצוניים==

קטגוריה:מגנות כדורגל צרפתיות
קטגוריה:מגני כדורגל צרפתים
קטגוריה:כדורגלניות צרפתיות
קטגוריה:כדורגלנים צרפתים
קטגוריה:כדורגלניות אולימפיק ליון
קטגוריה:כדורגלניות צרפתיות באולימפיאדת ריו דה ז'ניירו (2016)
קטגוריה:כדורגלניות באולימפיאדת פריז (2024)
קטגוריה:צרפתים שנולדו ב-1990
קטגוריה:צרפתיות שנולדו ב-1990
שירות הסיור של משטרת רוסיה

שירות הסיור של משטרת רוסיה (ברוסית: Патрульно-постовая служба) הוא יחידה מבנית במשרד הפנים של הפדרציה הרוסית, שתפקידה למנוע ולדכא מהומות ברחובות ובמרחב הציבורי.

2 בספטמבר 1923 נחשב למועד הקמת שירות הסיור. עם פרסום "ההנחיה לשוטר המיליציה", המתאר את ההוראות הכלליות על שירות השמירה, זכויות וחובות השוטרים. מיום פרסום ההוראה החל דיווח על פעילות סיור ושמירה כחטיבות מבניות של גופי הפנים. מאז, המטרות והיעדים של השירות נותרו ללא שינוי. שירות הסיור הוא היחידה הראשית האחראית על שמירה על הסדר הציבורי ברוסיה. עם זאת ישנן עדויות לביצוע משימות סיור משטרתיות עוד מהקמת שירות כיבוי האש הרוסי בשנת 1649, אך השירות מוסד כגוף מרכזי עם הקמת משטרת סנקט פטרבורג בשנת 1718 וביתר שאת לאחר ארגון משרד הפנים הקיסרי.

==משימות==
שירות הסיור המשטרתי הוא אחד מהשירותים החיצוניים, ובעיקר, על פי עבודתם, אנשים שופטים את עבודת המשטרה כולה. השוטרים של שירות משטרה זה תמיד באופק. המשימה העיקרית של ה"סיור" היא להיות תמיד הראשון שבו יש צורך בעזרה. מניעת עבירות תופסת מקום מיוחד בעבודת שירות הסיור המשטרתי. הרחקה מהרחובות וממקומות ציבוריים אחרים של אזרחים במצב של שיכרון, דיכוי עבירות מנהליות אחרות נועד בסופו של דבר למנוע עבירות חמורות יותר. אדם שיכור מגלה לעיתים קרובות תוקפנות כלפי אחרים וכשהוא ברחוב, יכול לבצע עבירה או להפוך לקורבן של פשע בעצמו. שוטרי הסיור עומדים בחוד החנית של משטרת הפדרציה הרוסית.
==מבנה==
השירות מהווה חלק מהמינהל הראשי לאבטחת הסדר הציבורי, הכוללת את המינהל לארגון הבטחת החוק והסדר ברחובות ומרחב הציבורי והמינהל לארגון הבטחת הסדר הציבורי במהלך אירועים ציבוריים והמוניים.<ref name=":0"></ref>
== קישורים חיצוניים ==
* 
== הערות שוליים ==

קטגוריה:משרד הפנים (רוסיה)
קטגוריה:רוסיה: ארגוני אכיפת חוק
נתניאל פיליפס

נתניאל הארי פיליפס (באנגלית: Nathaniel Harry Phillips; נולד ב-21 במרץ 1997 בבולטון שבאנגליה) הוא כדורגלן אנגלי המשחק בעמדת הבלם בקבוצת קרדיף סיטי.

== קריירת מועדונים ==
פיליפס גדל במחלקת הנוער של בולטון וונדררס, ובשנת 2016 הצטרף למחלקת הנוער של ליברפול. בקיץ 2018 החל פיליפס להתאמן עם סגל הקבוצה הבוגרת של המועדון, והפך לחלק מהסגל של המאמן יורגן קלופ, אך המשיך לשחק גם בקבוצת המילואים.

ב-7 באוגוסט 2019 הושאל פיליפס לשטוטגרט מהבונדסליגה השנייה למשך עונה אחת, עונת . הוא ערך את הופעת הבכורה שלו במועדון כשנכנס כמחליף במסגרת הסיבוב הראשון של הגביע הגרמני נגד הנזה רוסטוק מהליגה השלישית. ב-17 באוגוסט הוא ערך את הופעת הבכורה שלו בבונדסליגה השנייה, במשחק נגד זנקט פאולי. ב-27 בדצמבר הודיעה ליברפול כי פיליפס יחזור מההשאלה ב-1 בינואר 2020 בשל פציעות רבות של שחקני הגנה בקבוצה. 12 ימים לאחר מכן, לאחר שב-5 בינואר 2020 הוא ערך את הופעת הבכורה שלו בליברפול במשחק נגד אברטון במסגרת הסיבוב השלישי של גביע הפוטבול ליג, הוא הושאל בחזרה לשטוטגרט עד לסוף עונת . בסך הכל הוא ערך 19 הופעות ליגה במדי שטוטגרט, ועזר למועדון להעפיל בחזרה לבונדסליגה.

ב-31 באוקטובר 2020 ערך פיליפס את הופעת הבכורה שלו בפרמייר ליג, כשפתח בהרכב בניצחון 1–2 על וסטהאם יונייטד. ב-10 במרץ 2021 הוא ערך את הופעת הבכורה שלו בליגת האלופות, בניצחון 0–2 על ר.ב. לייפציג במסגרת שלב רבע הגמר לעונת 2020/2021, במשחק בו זכה גם בתואר מצטיין המשחק. ב-19 במאי הבקיע את שער הבכורה שלו במועדון, בניצחון 0–3 על ברנלי במסגרת המחזור ה-37 בליגה. בעונתו הראשונה בקבוצה הבוגרת של המועדון ערך פיליפס 17 הופעות ליגה והבקיע שער אחד.

ב-31 בינואר 2022 הושאל לבורנמות' עד לסוף העונה.

ב-31 באוגוסט 2023 הושאל לסלטיק עד לינואר 2024. ב-30 בינואר 2024 הושאל לקרדיף סיטי עד לסוף העונה.

== תארים ==
ליברפול
* מגן הקהילה: 2022

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני ליברפול
קטגוריה:כדורגלני שטוטגרט
קטגוריה:כדורגלני בורנמות'
קטגוריה:כדורגלני סלטיק
קטגוריה:כדורגלני קארדיף סיטי
קטגוריה:אנגלים שנולדו ב-1997
נאנדור מדראשי-בק

הברון ממדראש, נאנדור מדראשי-בק (במקור עד 1906 בק, בהונגרית: Madarassy-Beck Nándor; מדראש, 8 באוגוסט 1839 – בודפשט, 16 בפברואר 1909)<ref></ref><ref></ref> היה בנקאי, כלכלן יהודי-הונגרי, אביו של דיולה מדראשי-בק, אחיו של מיקשה מדראשי-בק, ושל הוגו בק ממדראש שהיה משפטן ועורך דין, נשיא מועצת הקורייה (בית המשפט העליון של הונגריה), דודו של מרצל מדראשי-בק וסבו של ז'וז'ה מדראשי.

==קורות חיים==
נאנדור בק נולד במשפחה יהודית כבנם של בנם של דוד בק ושל שרה (לוטי) ברגר. הוא רכש את כישוריו הבנקאיים בווינה. בסיום לימודיו, עבד בסניף הבנק Credit-Anstalt für Gewerbe und Handel. בשנת 1867 הפך לפקיד הראשי בבנק האנגלו-הונגרי שנוסד באותה עת. בשנת 1869 הצטרף לבנק האשראי למשכנתאות ההונגרי (Magyar Jelzálog Hitelbank) שהוקם באותה תקופה. בשנת 1871 נבחר על ידי דירקטוריון הבנק פה אחד כמנכ"ל הבנק.<ref>[https://adtplus.arcanum.hu/hu/view/Ellenor_1871_12/?pg=57&layout=s Igazgatóvá választás] (1871. december 16.) Ellenőr, 3. évfolyam, 427. szám</ref> בתקופתו כמנכ"ל הוא הרחיב את מתן המשכנתאות לכל שטח המדינה. בשנים 1899–1907 היה נשיא הבנק שלו, כמו גם של "הבנק החקלאי", של "בנק הקצבאות". ושל "בנק ההתיישבות והפרצלציה" (Magyar Telepítő és Parcellázó Rt). הוא היה חבר בדירקטוריונים של חברת החשמל ההונגרית, "איגוד הכספים של בודפשט" וב"בנק המשכנתאות הלאומי הקרואטי-סלבוני". מאמריו הופיעו בעילום שם בכתבי עת ובמגזינים שונים.

בשנת 1893, פרנץ יוזף הראשון, קיסר אוסטריה העניק לו עיטור גבוה. הוא הכיר בשירותיו המצוינים בתחום הכלכלה הציבורית על ידי הענקת מסדר כתר הברזל דרג 3.<ref></ref> שנתיים לאחר מכן, כהכרה בפעילותו למען החקלאות הקפיטליסטית, הוא קיבל תואר אצולה הונגרי בהוספת השם מדראשי.<ref>[https://adtplus.arcanum.hu/hu/view/BudapestiKozlony_1896_01/?pg=10&layout=s Nemesség madarasi előnévvel] (1896. január 4.) Budapesti Közlöny, 30. évfolyam, 3. szám</ref> בשנת 1902 מונה ליועץ חצר המלוכה<ref></ref> ובשנת 1906, כהוקרה על פועלו הרב בתחום הכלכלה, הוענק לו תואר הברון ההונגרי.<ref></ref> קברו נמצא בבית הקברות היהודי ברחוב שלגוטאריאני.

== משפחתו ==
אשתו הייתה לאורה שיין (1852–1911),<ref></ref> נישאו ב-26 במאי 1872.

ילדיהם:
* דיולה מדראשי-בק (1873–1939) בנקאי, עורך דין
* אדן בק (1874–?)
* אילונה מדראשי-בק (1880–?) ציירת

== הוקרה ==
* מסדר כתר הברזל דרג 3 (1893)
* יועץ חצר מלכותי (1902)

== לקריאה נוספת ==
* נתוניו במאגר מוזיאון הספרותי פטפי
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC09732/09760.htm לקסיקון ביוגרפי הונגרי]. עורכת אגנש קניירש)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0555.html נאנדור מדראשי-בק]

== הערות שוליים ==

קטגוריה:כלכלנים יהודים הונגרים
קטגוריה:אנשי עסקים יהודים הונגרים
קטגוריה:אצולה יהודית הונגרית
קטגוריה:ברונים יהודים-הונגרים
קטגוריה:משפחת מדראשי-בק
קטגוריה:בנקאים יהודים הונגרים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:ילידי 1839
קטגוריה:נפטרים ב-1909
Love for Sale (שיר)

Love for Sale (בעברית: אהבה למכירה) הוא שיר שהולחן ונכתב על ידי קול פורטר ובוצע לראשונה על ידי קתרין קרופורד במחזמר The New Yorkers שהוצג בברודוויי ב-8 בדצמבר 1930 ונסגר במאי 1931, לאחר 168 הופעות.<ref name=":0"></ref> השיר נכתב מנקודת מבטה של יצאנית המציעה "אהבה למכירה".<ref name=":0" />

== גרסאות מוקדמות ==
מקהלת השיר, כמו רבים בספר השירים האמריקאי הגדול, כתובה בצורת A–A–B–A. עם זאת, במקום 32 תיבות, יש לו 64 תיבות. הסגירה שלו כוללת 8 תיבות, אך זו מושמטת לעיתים קרובות כאשר היא מבוצעת. המנגינה, בדומה לרבות משל פורטר, בעלת קצב אחיד.<ref></ref> השיר כתוב בסולמות שמשתנים לאורכו.<ref></ref>

== רקע ==
כשיצא השיר בשנת 1930, הוא כונה בעיתונים כ"שיר בעל טעם רע"'; תחנות רדיו נמנעו משידורו. בשל התלונות וחוסר האהדה כלפי "Love for Sale", העביר הציג פורטר את השיר במחזמרים שהוצגו במועדון הכותנה בהארלם, שם ביצעה אותו הזמרת האפרו-אמריקאית, אליזבת ולץ', במקום הזמרת קתרין קרופורד.<ref></ref>

בשנת 1931 הקליטה אותו ליבי הולמן; גרסתה זכתה להצלחה.<ref></ref> תזמורתו של ג'ק טיגרדן הקליטה את השיר בפברואר 1940, בביצוע ראשי של קיטי קלן.<ref></ref>

== הקלטות בולטות ==
* בילי הולידיי הקליטה גרסה של השיר בשנת 1952.<ref></ref>
* אלה פיצג'רלד הקליטה את השיר עבור אלבומה, Ella Fitzgerald Sings the Cole Porter Song Book, מ-1956.
* טוני בנט הקליט גרסה של השיר עבור אלבומו, The Beat of My Heart, מ-1957.
* מיילס דייוויס הקליט גרסה של השיר בשנת 1958, כחלק מ-. השיר נכלל כרצועת בונוס ממהדורתו המחודשת של, Kind of Blue.
* בוני אם הקליטה גרסה קצרה של השיר באלבומה, Love for Sale.
* אסטרוד ז'ילברטו הקליטה את השיר כחלק מאלבומה, That Girl from Ipanema.<ref></ref>
* אלביס קוסטלו הקליט גרסה אינסטרומנטלית של השיר.
* סיל הקליט את השיר בשנת 2017 עבור אלבומו, Standards.
* טוני בנט וליידי גאגא הקליטו את השיר בשנת 2021 עבור אלבומם המשותף בעל אותו השם.<ref></ref>

== קישורים חיצוניים ==

== הערות שוליים ==

קטגוריה:שירי 1930
קטגוריה:שירי טוני בנט
קטגוריה:שירי ליידי גאגא
קטגוריה:שירים באנגלית
קטגוריה:שירים ממחזות זמר
קטגוריה:שירים על זנות
שארל דה קטלארה

שָׁארְל דה קֵטְלַארֶה (בהולנדית: Charles De Ketelaere; נולד ב-10 במרץ 2001 בברוז' שבבלגיה) הוא כדורגלן בלגי המשחק בעמדות הקשר והחלוץ בקבוצת אטאלנטה ובנבחרת בלגיה.

== קריירת מועדונים ==
דה קטלארה גדל במחלקת הנוער של קלאב ברוז' מליגת העל הבלגית. ב-25 בספטמבר 2019 ערך את הופעת הבכורה שלו במועדון, במשחק במסגרת הגביע הבלגי. ב-22 באוקטובר ערך את הופעת הבכורה שלו בליגת האלופות, בהפסד 0–5 לפריז סן-ז'רמן במסגרת שלב הבתים לעונת 2019/2020. ב-7 בדצמבר ערך את הופעת הבכורה שלו בליגה, בניצחון 1–2 על סינט טרוידן במסגרת המחזור ה-18 בליגה. ב-5 בפברואר 2020 הבקיע את שער הבכורה שלו במועדון, בניצחון 1–2 על זולטה ורכם במסגרת חצי גמר הגביע הבלגי. ב-1 במרץ הבקיע את שער הבכורה שלו בליגה, בניצחון 1–2 על ראסינג גנק במסגרת המחזור ה-28 בליגה. בעונתו הראשונה בקבוצה הבוגרת ערך דה קטלארה 13 הופעות ליגה, והבקיע שער אחד. בעונה זו זכתה קלאב ברוז' באליפות בלגיה.

ב-20 באוקטובר 2020 הבקיע דה קטלארה את שער הבכורה שלו בליגת האלופות, השער המכריע בניצחון 1–2 על זניט סנקט פטרבורג במסגרת שלב הבתים לעונת 2020/2021. בעונה זו הפך דה קטלארה לשחקן מפתח במועדון, וערך 38 הופעות ליגה, בהן הבקיע ארבעה שערים. גם בעונה זו זכתה קלאב ברוז' באליפות בלגיה.

ב-2 באוגוסט 2022 חתם לחמש שנים במילאן מהסרייה א'.<ref></ref> ב-13 באוגוסט ערך הופעת בכורה בקבוצה, בניצחון 2–4 על אודינזה. את עונתו הראשונה בקבוצה סיים ללא שערים ועם בישול אחד ב32 הופעות ליגה.

ב-16 באוגוסט 2023 הושאל לאטאלנטה לעונה אחת עם אופצייה לרכישה.

== קריירה בינלאומית ==
ב-11 בנובמבר 2020 ערך דה קטלארה את הופעת הבכורה שלו בנבחרת בלגיה, כשנכנס כמחליף בניצחון 1–2 על נבחרת שווייץ במשחק ידידות.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

== תארים ==
;קלאב ברוז'
* אליפות בלגיה (3): 2019/2020, 2020/2021, 2021/2022
* הסופר קאפ הבלגי: 2021, 2022
אטאלנטה
* הליגה האירופית: 2023/2024

== קישורים חיצוניים ==

* 

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:חלוצי כדורגל בלגים
קטגוריה:כדורגלני קלאב ברוז'
קטגוריה:כדורגלני מילאן
קטגוריה:כדורגלני אטאלנטה
קטגוריה:כדורגלני נבחרת בלגיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים באיטליה
קטגוריה:בלגים שנולדו ב-2001
מרצל מדראשי-בק

הברון ממדראש מרצל מדראשי-בק<ref>Marcel alakban is.</ref> (במקור בק עד 1911, בהונגרית: Madarassy-Beck Marcell; בודפשט, 11 בפברואר 1873<ref></ref> – מחנה הריכוז מאוטהאוזן, 19 בינואר 1945)<ref></ref><ref>Az elhalálozás bíróilag lett megállapítva (Budapesti Központi Járásbíróság Pk. I. 583.587/1946-5. sz.)</ref><ref></ref> היה בנקאי יהודי-הונגרי, עורך דין, חבר האספה הלאומית של הונגריה. דודו הוא נאנדור מדראשי-בק.

==קורות חיים==
מרצל בק נולד במשפחה יהודית כבנם הבכור של מיקשה מדראשי-בק (1838–1924) בנקאי, כלכלן ושל מלווין נטר (1852–1932). הוא למד באוניברסיטת בודפשט (כיום שמה אוניברסיטת אטווש לוראנד) ובאוניברסיטת ברלין. מרצל קיבל את הדוקטורט שלו במשפטים בשנת 1894 ולאחר מכן עבר את בחינות לשכת עורכי הדין בשנת 1900. משנת 1897 עבד ב"בנק הדיסקונט והמרת המטבע ההונגרי" (Magyar Leszámítoló és Pénzváltó Bank), שם עבד במשך 47 שנים. שמו מזוהה עם ארגון מחלקת המשכנתאות, ששימש כראשה הראשון. המחלקה החדשה הייתה נחוצה מכיוון שלבנק הייתה הזכות הבלעדית להפעיל את המחסנים הציבוריים בבירה ולספק הלוואות למשכנתא לכיסוי הסחורה המאוחסנת. בשנת 1901, כמועמד המפלגה הליברלית, נבחר כחבר פרלמנט במחוז נאסוד.<ref></ref> הוא התפטר בינואר 1903 בשל ניגוד עניינים.<ref></ref>

בשנת 1903 הפך לחבר בדירקטוריון הבנק, ובשנת 1914 מונה למנכ"ל המוסד הפיננסי. בשנת 1912, הבנק יצר דרכו מערכת יחסים כלכלית הדוקה עם משפחת רוטשילד והפך לחבר בקונסורציום בנקים. מתחילת המאה ה-20 מילא מרצל בק תפקיד חשוב בבניית האינטרסים הפיננסיים והתאגידיים של הבנק. תחומי העניין שלו כללו חברות מזון, טחנות קמח, סחר בדגנים, נייר ותעשייה קלה.

משנת 1924 עד 19 במרץ 1944, עד לכיבוש הגרמני של הונגריה (מבצע מרגרטה), עבד כנשיא "בנק הדיסקונט והמרת המטבע ההונגרי".<ref></ref> הוא היה היועץ הראשי של הבנק הלאומי ההונגרי במשך עשרות שנים והיה שותף פעיל בניהול החיים הפיננסיים והכלכליים במדינה. הוא היה חבר בדירקטוריון של חברת פסטר לויד.

בשנת 1944 נלקח על ידי הגסטפו. תחילה נשלח למחנה המעצר המרכזי בקישטרצ'ה ולאחר מכן למחנה הריכוז מאוטהאוזן, שם מת ב-19 בינואר בשנה שלאחר מכן.

== משפחתו ==
רעייתו הייתה יולאן וייס (1882–1935),<ref></ref><ref></ref> בתם של ברטולד וייס, תעשיין, ושל הרמינה בלאו. הם נישאו ב-7 במרץ 1903 בבודפשט.<ref></ref>

בתם:
* מריה, קרולינה, אילונה מדראשי-בק (?–1904).

== לקריאה נוספת ==
* נתוניו במאגר מוזיאון הספרותי פטפי
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת אגנש קניירש)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0555.html מרצל מדראשי-בק]
* [https://www.otpedia.hu/lexikon/arckepek/madarassy-beck-marcell_2/ מרצל מדראשי-בק] (2020) OTPédia

== הערות שוליים ==

קטגוריה:עורכי דין יהודים הונגרים
קטגוריה:אנשי עסקים יהודים הונגרים
קטגוריה:חברי האספה הלאומית ההונגרית
קטגוריה:ברונים יהודים-הונגרים
קטגוריה:נספי השואה
קטגוריה:משפחת מדראשי-בק
קטגוריה:יהודים חברי הפרלמנט ההונגרי
קטגוריה:אצולה יהודית הונגרית
קטגוריה:בנקאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אסירים במחנה הריכוז מאוטהאוזן
קטגוריה:נספים במחנה הריכוז מאוטהאוזן
קטגוריה:הונגרים שנולדו ב-1873
קטגוריה:הונגרים שנפטרו ב-1945
אלכסיי פחוב

אלכסיי יורייביץ' פחוב (רוסית: Алексей Юрьевич Пехов; נולד ב-30 במרץ 1978) הוא סופר רוסי מסוגת הפנטזיה ומדע בדיוני. הוא זכה במספר פרסים בתחום, ספריו תורגמו לאנגלית, גרמנית, צרפתית, ספרדית ושפות אחרות.

פחוב חבר באגודת הסופרים הרוסים ובאגודת סופרי מדע בדיוני ופנטזיה של אמריקה .

בשנת 2015 קיבל פרס "סופר פנטזיה ומדע בדיוני של השנה" כסופר שמכר הכי הרבה ספרים בשנת 2014.

==קורות חיים==
פחוב נולד ב-1978 במוסקבה. אחרי סיום בית ספר הוא למד רפואת שיניים במכון ע"ש סמשקו . כבר בבית הספר הוא התחיל לכתוב סיפורי פנטזיה. משנת 2001 פחוב סופר מקצועני.

פחוב נשוי. אשתו ילנה ביצ'קובה גם סופרת. חלק מהספרים נכתבו בשיתוף פעולה בין בני הזוג.

==ספריו==
* טרילוגיה כרוניקות של סיאלה (Chronicles of Siala)
** כורע בין הצללים (Shadow Prowler), 2002
** ג'נגה עם הצללים (Shadow Chaser), 2002
** סופה של צללים (Shadow Blizzard), 2003
* הדיבר האחרון, 2003, בשיתוף עם אנדריי יגורוב
* בסימן מנטיקורה (UNDER THE SIGN OF THE MANTIKOR), 2004
* טטרלוגיה רוח וניצוצות (Wind and Sparks)
** מחפשי הרוח (Chasers of the Wind), 2005
** ענן הרוח, 2006
** קוצר הרוח, 2008
** ניצוץ ורוח, 2008
* טטרלוגיה קינדרט (Kindrat), ביחד עם ילנה ביצ'קובה ונטליה טורצ'נינובה
** קינדרט. האחים בדם, 2005
** מכשף שבט המוות, 2007
** מייסד, 2009
** אלים חדשים, 2010
* חקיין (Mockingbird, Пересмешник), 2009
* טטרלוגיה השומר (Guardian)
** השומר, 2010
** אוטו דה פה, 2011
** מדורות הזהב, 2012
** קרן הארורים, 2014
* הסדרה ספלקאסטרים (Spellcasters), ביחד עם ילנה ביצ'קובה ונטליה טורצ'נינובה
** ספלקאסטרים, 2011
** מלכודת לרוח, 2014
* סדרה הלהבה הכחולה
** לטוס (Letos), 2014
** להבה כחולה, 2015
** טלוריס, 2019
** האש הלבנה, 2020
** טווי החושך, 2021
* הסדרה אדון החלומות, ביחד עם ילנה ביצ'קובה ונטליה טורצ'נינובה
** אדון החלומות, 2014
** יוצר סיוטים, 2015
** ארינרים של היפנוס, 2017
* הסדרה המתבונן (Созерцатель)
** המתבונן, 2016
** צל של אינגניום, 2018

==פרסים==
* פרס "חרב ללא שם" בשנת 2002 על הרומן "כורע בין הצללים"
* פרס "קדוקאוס כסוף" (מקום שני) בפסטיבל בינלאומי "גשר הכוכבים" בשנת 2003 על הסדרה "כרוניקות של סיאלה"
* פרס "ספר השנה" ופרס "פנזיה רוסית הטובה ביותר 2004" של המגזין "עולם המדע הבדיוני" בשנת 2004 על הספר "בסימן מנטיקורה"
* "קדוקאוס כסוף" בשנת 2006 על הסדרה "רוח וניצוצות"
* פרס "הנודד" לשנת 2006 בקטגוריה "פנטזיה אורבנית" על הספר "קינדרט. האחים בדם"
* פרס "פנזיה רוסית הטובה ביותר 2009" של המגזין "עולם המדע הבדיוני" על הרומן "החקיין"
* פרס "פנזיה רוסית הטובה ביותר 2010" של המגזין "עולם המדע הבדיוני" על הספר "השומר". הספר גם היה מועמד לפרס "הנודד".
* מדליה ע"ש אנטון צ'כוב של אגודת הסופרים הרוסים על התרומה לתרבות הרוסית לשנת 2010
* ב-2011 ספרו הראשון בסדרת "כרוניקות של סיאלה" - "Shadow Prowler" היה מועמד לפרס The David Gemmell Legend Award for Fantasy — 2011" (DGLA)" בקטגוריה "Morningstar (Best Fantasy Debut)"
* הרומן "קרן הארורים" קיבל פרס "ספר השנה" לשנת 2015 מהאתר Fantlab.ru 
* באותה השנה פחוב קיבל פרס "סופר מדע בדיוני הטוב ביותר" בכנס "Роскон-2015"

== קישורים חיצוניים ==
* 

קטגוריה:סופרי פנטזיה רוסים
קטגוריה:רוסים שנולדו ב-1978
בית סנגיריוב

בית סנגיריוב (ידוע ברוסית כ-Доходный дом А. П. Снегирёвой) הוא מבנה, בעל חשיבות אדריכלית הממוקם בעיר מוסקבה ומשמש את סוכנות הביון הרוסית מאז 1951.

== היסטוריה ==
במחצית השנייה של המאה ה-19, האתר בו נמצאים כיום שני בניינים היה שייך לפיוטר יורגנסון. שני הבניינים הוקמו בשנת 1912 על ידי האדריכל ולדימיר גלזוב.

אחוזה 9 הייתה בבעלות יורגנסון והמחלקות בעלות שלוש הקומות היו בבעלות חתנו של יורגנסון, רופא ופרופסור מאוניברסיטת מוסקבה, קונסטנטין סנגיריוב. בבניין הייתה מרפאת עיניים, בה טופל מיכאיל שולוחוב בן התשע בשנת 1914, שהזכיר מאוחר יותר את ד"ר סנגיריוב ברומנו "הדון השקט" שהיה לספר הנקרא ביותר בסיפורת הסובייטית והועלה על נס כדוגמה איתנה לריאליזם סוציאליסטי.

לאחר מהפכת אוקטובר, רכושו של סנגיריוב הולאם, אבל הוא עדיין חי באחוזה עד סוף 1920 ובאותו הזמן המשיך לתחזק את מרפאתו.

לאחר מכן בברית המועצות המבנה חולק לדירות משותפות. בשנת 1948, שוכנו בו 16 משפחות, והבניין שופץ בעלות של יותר ממיליון רובל, שהועברו מכספי המשרד לביטחון המדינה של ברית המועצות. לפני מעצרו ב-12 ביולי 1951, התגורר בבניין השר לביטחון המדינה ויקטור אבאקומוב. הבניין הפך במהרה לרכוש של הק.ג.ב..

כיום, הבניין משמש כאחד ממשרדיו של שירות הביון הרוסי והבניין הוא אחד האובייקטים בעלי ערך היסטורי חשוב.

הבניין נבנה בסגנון נאו-קלאסי מעוטר בכרכובים. האלמנטים הדקורטיביים העיקריים הם חלונות מפרץ חצי עגולים המוקפים בעמודים למחצה מוארכים מהסדר הקורינתי, מרפסות, מסקרונים מעל חלונות הקשת בקומה הראשונה עם מסגרות מעוקלות האופייניות לסגנון האר נובו. לכניסה יש מאפיינים האופייניים לרנסאנס.

== לקריאה נוספת ==
* 
* 
* Романюк С. К. Из истории московских переулков. — М.: Московский рабочий, 1988. — 304 с. — .

==קישורים חיצוניים==

קטגוריה:שירות ביון החוץ של רוסיה
קטגוריה:מוסקבה: מבנים
רווח בר מהימנות

בסטטיסטיקה בייסיאנית, רווח בר מהימנות הוא קטע שמכיל ערך של פרמטר (שערכו לא ידוע) ובהסתברות מסוימת. הרווח מגלם את אי-הוודאות לגבי ערכו של הפרמטר. ההסתברות שהפרמטר נמצא בקטע נקבעת על ידי ההסתברות הפוסטריורית של הפרמטר. כאשר הפרמטר הוא וקטור רב-ממדי ניתן לדבר על תחום בר מהימנות במרחב. רווחי בר מהימנות מקבילים לרווחי בר סמך ב,<ref>Lee, P.M. (1997) Bayesian Statistics: An Introduction, Arnold. </ref> למרות שהם שונים בבסיסם הפילוסופי:<ref></ref> רווחי בר מהימנות מתייחסים לגבולות הקטע כקבועים ולפרמטר המשוערך כמשתנה אקראי בעוד שרווחי בר הסמך מתייחסים לגבולות הקטע כמשתנים אקראיים ולפרמטר המשוערך כקבוע. בנוסף לכך, רווחי בר מהימנות מגלמים ידע מוקדם (באמצעות בהסתברות פריורית) בניגוד לרווחי בר סמך בהסקה שכיחותנית.

== דוגמה ==
מטבע (לא בהכרח הוגן) מוטל 10 פעמים, מתוכם 7 פעמים יצא "עץ". אנו מעוניינים לאמוד את ההסתברות שהמטבע ייפול על עץ. לפני הניסוי איננו יודעים דבר על המטבע, ולכן נגלם זאת על פי עקרון לפלס כהתפלגות פריורית אחידה על p. לאחר הניסוי ההתפלגות הפוסטריורית של p היא התפלגות בטא עם הפרמטרים 8 ו-4. על פי התפלגות זו הקטע בין 0.4 ל-0.8 הוא קטע בר מהימנות ברמת מהימנות של 80% לערכו של p. כלומר p נמצא בקטע הזה בהסתברות של 80%.

== ההבדל בין רווח בר מהימנות ורווח בר סמך ==
רווח בר סמך של 95% משמעותו שתהליך חישוב הקטע מייצר קטע שמכיל את הפרמטר ב-95% מהמדגמים האקראיים. אולם זו תהיה טעות לחשוב שמכך נובע שיש הסתברות של 95% שהפרמטר נמצא בתוך הקטע לאחר שמדגם ספציפי נדגם. זאת מכיוון שרמת הסמך מחושבת על פי כלל המדגמים האפשריים ולא מותנת על המדגם הספציפי שנדגם.

רווח בר מהימנות לעומת זאת מותנה על המדגם הספציפי ומכיל את הפרמטר בהסתברות הנקובה. אולם זוהי הסתברות סובייקטיבית (מבטאת את מידת הוודאות של מי שמדווח על התוצאה) והיא תלויה גם באמונתו הקודמת של המדווח (הסתברות פריורית).

== הערות שוליים ==

קטגוריה:אמידה
בטחרית

[[שפות דרום-ערב החדשות, בטחרית בוורוד]]

בטחרית (Baṭḥari, בערבית: بطحرية "בַּטְחַרִיָה", וגם: בַּטַחַרי, בוֹטַחַרי, בַטְחַרַה) היא שפה שמית דרומית בסכנת הכחדה קשה, המדוברת בפי בני שבט בטאחרה בעומאן, בחוף הדרום-מזרחי הפונה לאיי ח'ורייה מורייה (נ"צ 17°40′46″N 55°22′19″E). השפה דומה מאוד לשכנתה מהרי, וחלק מהבטחרים מדברים מהרי ולא בטחרית.<ref name="Steska"></ref> בטחרית משתייכת לקבוצת שפות דרום-ערב החדשות, בענף השמי הדרומי של המשפחה השמית, במשפחת-העל האפרו-אסיאתית.

האדם המערבי הראשון שפגש בבטחרית היה ברטרם תומאס, ב-1929.<ref name="Stroomer"></ref> השפה עדיין לא נחקרה דיה, אך צעד משמעותי לקראת דקדוק תיאורי מקיף של בטחרית נעשה על ידי גספריני (2018).<ref></ref>

== פונולוגיה ==
* הטעם נופל תמיד על ההברה הארוכה האחרונה בבטחרית, אלא אם יחידת-הטעם מורכבת רק מהברות קצרות. במקרה זה, ההברה הראשונה מוטעמת.

== מורפולוגיה-תחביר ==
* בדומה לשפות דרום-ערב חדשות אחרות, בשמות עצם בבטחרית יש שני מינים דקדוקיים – זכר ונקבה, ושלושה מספרים – יחיד, זוגי ורבים, אך כנראה שהזוגי יוצא משימוש, על פי הדיווחים.
* הסופית "-(תנועה)ת" [] מסמנת שמות עצם בנקבה, מלבד מילים שאולות מערבית שמסתיימות ב"ה" [].<ref name=":1"></ref>

== סיווג ==
חלק מהבלשנים (כמו סימאון-סנל) מסווגים את בטחרית כשפה עצמאית, אך קשורה קשר הדוק למהרי, יחד עם חרסוסית.<ref></ref> אחרים (כמו סטרומר) מגדירים את בטחרית כניב של מהרי (עמ' xii), וג'ונסטון (Johnstone) כלל כמה מילים בטחריות בלקסיקון מהרי ובלקסיקון שחרית שפרסם ב-1981.

== סכנת הכחדה ==
בטחרית בסכנת הכחדה קשה, ולמעשה כמעט נכחדה לגמרי, אך אין מספר מדויק של דוברים שנותרו. בנוסף לאיום מצד ערבית, השפה השלטת באזור, גם מהרי מאיימת להחליף את בטחרית, משום שמהרי נתפסת כיוקרתית יותר.<ref name="Stroomer" /> נראה כי בני השבט הבטחרי עצמם מתמעטים. השפה מאוימת גם על ידי ממערכת החינוך המשתמשת בערבית בלבד. חוקרים מאוניברסיטת סלפורד העריכו ב-2015 את מספר הדוברים הנותרים מתחת ל-100.<ref name="MSAL"></ref> ב-2016, הבלשנית ג'נט ווטסון מ-SOAS אמדה את מספר הדוברים ב-12–20 (ב"שפה, תרבות וסביבה"). ב-2019, העיתון The National באיחוד האמירויות אמד את מספר הדוברים שוטף על 12–17 בלבד, בנוסף לכמה עשרות דוברים בגיל העמידה, שמשתמשים בה במעורבב עם ערבית.<ref></ref>

== קישורים חיצוניים ==
* [http://www.endangeredlanguages.com/lang/bhm דף השפה] באתר פרויקט השפות בסכנת הכחדה.
* [http://www.ethnologue.com/language/bhm דף השפה] במאגר אתנולוג.
* [https://web.archive.org/web/20150518085740/http://lingweb.eva.mpg.de/numeral/Bathari.htm רשימת המספרים בבטחרית].
* [http://www.lfsag.unito.it/ark/bathari/main_it.html עבודת הדוקטור של פאביו גספריני] על שבט בטאחרה (מעבדת הפונטיקה הניסויית "ארטורו ג'נרה" באוניברסיטת המחקר של טורינו)

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שפות שמיות דרומיות
קטגוריה:שפות בסכנת הכחדה
קטגוריה:עומאן: תרבות
קולנוע אוקטובר (מוסקבה)

קולנוע "אוקטובר" הוא אולם קולנוע וקונצרטים במוסקבה הממוקם בנובי ארבט. נבנה בשנת 1967<ref>«Октябрь» //Москва: Энциклопедия / Глав. ред. А. Л. Нарочницкий. — М.: Советская энциклопедия, 1980. — 688 с., ил. — 200 000 экз.</ref> חזיתו מעוטרת בלוח פסיפס עשוי אבן טבעית, המוקדש לנושא מהפכת אוקטובר (ומכאו שמו). ללוח זה מעמד של בעל למורשת תרבותית מקומית<ref>[http://dkn.mos.ru/contacts/register-of-objects-of-cultural-heritage/1151/ Мозаичное панно на фасаде кинотеатра «Октябрь», 1967 г., худ. Андронов Н. И., Васнецов А. В., Эльконин В. Б.]</ref> בחלקו הפנימי של הקולנוע יש חלון ויטראז' מעשה ידיו של האמן הליטאי א. סטושקוס המבוסס על יצירתו השנייה "שיר החיים" (1965). חלון הזכוכית הצבעונית משלב כוסות אדומות כהות, אודם, כחול כהה וסגול.

על פי הפרויקט הראשוני, בית הקולנוע תוכנן כלול אולם גדול ל־2,450 מקומות ישיבה עם מסך רחב ואולם קטן ל-442 מקומות ישיבה עם ציוד להצגת סרטי סטריאו.<ref name="Москва">«Октябрь» // Москва: Энциклопедия / Глав. ред. А. Л. Нарочницкий. — М.: Советская энциклопедия, 1980. — 688 с., ил. — 200 000 экз.</ref> בשנים 1998–2005, הקולנוע עבר שיפוץ. בית הקולנוע הוסב למתחם קולנוע עם אחד עשרה מסכי מגה-פלקס שיכולים להכיל מעל 3,000 צופים. אולם הבכורה הגדול ביותר כולל 1,518 מקומות ישיבה. החל משנת 2017, מהווה חלק מרשת הקולנועKaro Film.<ref>[https://karofilm.ru/theatres/10 Каро 11 Октябрь]</ref> קונצרטים שונים וערבי יצירה מתקיימים מעת לעת בקולנוע "אוקטובר" שמארח את אירועי הבכורה הגדולים של הקולנוע הרוסי.

בית הקולנוע אירח אירועי תרבות נחשבים:
* פסטיבל הסרטים הבינלאומי במוסקבה;
* פסטיבל הקולנוע הרוסי-איטלקי.

באפריל 2019 הוקרן בבכורה בקולנוע הסרט החדש של פאבל לונגין "אחווה".<ref>[https://vz.ru/news/2019/4/29/975675.html В Москве состоялась премьера скандального фильма «Братство». Газета «Взгляд». 29 апреля 2019]</ref>

== גלריה ==
<gallery heights="200" widths="200">
קובץ:Runet Prize 2015 by Andreykor 10.JPG|אולם מספר 1
קובץ:Парад на Новом Арбате 9 мая 2008 года 18.jpg|מראה לקולנוע מנובי ארבט
</gallery>

==קישורים חיצוניים==

* 

==הערות שוליים==

קטגוריה:רוסיה: בתי קולנוע
קטגוריה:מוסקבה: מבנים
קטגוריה:מוסקבה: אולמות קונצרטים
אימות חשבון

סימן וי כחול המעיד על חשבון מאומת ברשת החברתית [[טוויטר]]
אימות חשבון (באנגלית: Account verification) הוא תהליך המאמת שחשבון משתמש באינטרנט הוא בבעלות וניהול של אדם או ארגון אמיתיים. מספר אתרי אינטרנט, בעיקר רשתות חברתיות מציעים שירותי אימות חשבון. חשבונות מאומתים ניכרים בדרך כלל על ידי סימן אישור וי כחול (וי על רקע כחול) ליד שם המשתמש או הארגון.

אימות חשבונות נועד לשפר את איכות השירותים המקוונים, להפחית בובות קש, בוטים, טרולים, דואר זבל, ופייק ניוז.

==היסטוריה==
שירות אימות חשבון הוצג לראשונה ביוני 2009 על ידי הרשת החברתית טוויטר, עבור אנשי ציבור כמו גורמים ממשלתיים, עיתונאים, שחקנים, זמרים וסלבריטאים. ב-2011 הוא הוצע גם למשתמשי גוגל פלוס, ב-2012 למשתמשי פייסבוק, ב-2014 למשתמשי אינסטגרם וב-2015 למשתמשי פינטרסט. משתמשי יוטיוב יכולים להגיש בקשה לאימות חשבון רק לאחר שהשיגו 100,000 מנויים.

ביולי 2016 הודיעה טוויטר שתאפשר לכל משתמש להגיש בקשה לאימות חשבון, החברה השעתה את המהלך ב-2018, ופתחה את האפשרות מחדש במאי 2021. ב-2018 החלה גם אינסטגרם לאפשר לכל משתמש להגיש בקשה לאימות חשבון.

טוויטר אינה מאפשרת לכלול בשם המשתמש אמוג'י הדומה לוי כחול כדי למנוע התחזות של חשבונות לא מאומתים כחשבון מאומת.

על אף שאימות חשבון מיועד בעיקר לאמת את זהות המשתמש, חשבון מאומת נחשב בדרך כלל כחשבון אמין ויוקרתי על פני חשבונות רגילים.

בשנת 2023 הסירה טוויטר את הוי הכחול מחשבונות שלא הצטרפו בתשלום ל"טוויטר בלו" והעניקה וי לכל משתמש בתשלום גם ללא אימות זהותו. גם לגופים גדולים כמו הניו יורק טיימס שסירבו לשלם הוסר סמליל האימות. החברה הנהיגה שלושה צבעי אימות: וי כחול למשתמשים פרטיים, וי זהוב לגופי תקשורת ווי כסוף לגופים ממשלתיים. בנוסף ביצעה שינויים באלגוריתם שהגדילו את החשיפות לציוצים של רוכשי טוויטר בלו. המהלך גרר ביקורת ציבורית רבה על החברה וקריאה למשתמשים להחרים ולחסום בעלי סימן אימות.

==ראו גם==
* אימות זהות

==קישורים חיצוניים==
* 
* 

==הערות שוליים==

קטגוריה:תרבות אינטרנט
קטגוריה:רשתות חברתיות
קטגוריה:אמצעי זיהוי